Фазалык теңдештик
Фазалык теңдештик – эки же андан көп фазадан турган гетерогендик система теңдештик абалы. Гетерогендик системадагы теңдештик фазадагы ар бир компоненттин химиялык потенциалдары теңелгенде түзүлөт. Ф. т. негизги закону–Гиббс фазалар эрежеси. ГФЭ – термодинамикалык система эркиндик даражасынын саны (С) компоненттер санынан (К) фазалар санын (Ф) алып, экини кошконго барабар: С=К–Ф+2. Сырткы факторлор саны n болсо ГФЭ: С=К–Ф+n. Катуу, суюк фазадан турган гетерогендик системаларда теңдештикке басымдын өзгөрүшү анчалык таасир этпейт, ошондуктан мындай системалар үчүн: С=К–Ф+1. Системанын эркиндик даражасынын саны системанын варианттуулугун көрсөтөт. ГФЭ С компоненттер саны көбөйгөндө жогрулайт, ал эми фазалар саны көбөйгөндө азаят. С=0 болгондо, фазалар саны эң чоң болот.

Колдонулган адабияттар
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
 Химия